Diari Oficial de la Generalitat Valenciana


Sumari del DOGV 6023, del 28-05-2009 (2009/5972)

RESOLUCIÓ de 18 de maig de 2009, de la consellera d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2009, de les ajudes a Agrupacions per a Tractaments Integrats en Agricultura (ATRIA), sobre la base de l'Orde de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les Agrupacions per a Tractaments Integrats en Agricultura (ATRIA) (DOGV núm. 5155, de 15.12.2005).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6023

Data del DOGV
:   28-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5972


Data del document
:   18-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * fruticultura
    * malaltia vegetal
    * producte fitosanitari
    * agrupació de productors agraris
    * ajuda a l'agricultura
    * tractament fitosanitari
    * suport econòmic

RESOLUCIÓ de 18 de maig de 2009, de la consellera d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2009, de les ajudes a Agrupacions per a Tractaments Integrats en Agricultura (ATRIA), sobre la base de l'Orde de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les Agrupacions per a Tractaments Integrats en Agricultura (ATRIA) (DOGV núm. 5155, de 15.12.2005). [2009/5972]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes s'aproven en la llei anual de pressupostos que, per a l'exercici actual, és la Llei 17/2008, de 29 de desembre, de Pressupostos de la Generalitat per a l'exercici 2009.  
Així mateix, i d'acord amb les disposicions de l'article 40.1 del text refós de la Llei d'Hisenda Pública de la Generalitat Valenciana, correspon als òrgans superiors de la Generalitat Valenciana i als consellers, dins dels límits de l'article 28, autoritzar les despeses dels servicis a càrrec seu.  
Per tot això, i a l'efecte de donar publicitat als crèdits màxims destinats a l'anualitat 2009 de la convocatòria d'ajudes efectuada per l'Orde de 7 de desembre de 2005 esmentada, vista la proposta del director general d'Investigació i Tecnologia Agroalimentària, i en l'exercici de les competències que tinc atribuïdes, resolc:  
Les ajudes regulades en l'Orde de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les Agrupacions per a Tractaments Integrats en Agricultura (ATRIA) per a l'exercici 2009, es finançaran a càrrec de les línies de subvenció i pels imports que s'assenyalen a continuació, d'acord amb el que es preveu en els estats de despeses de la Llei 17/2008, de 29 de desembre, de Pressupostos de la Generalitat per a l'exercici 2009, programa 542.20, Investigació i Tecnologia Agrària:  
Línia: T1704000  
Import global màxim: 297.604,56 euros  
Capítol: 4  
En virtut del que s'establix en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, este règim d'ajudes s'acull al que s'establix en el Reglament (CE) núm. 1535/2007, de la Comissió, de 20 de desembre de 2007, relatiu a l'aplicació dels articles 87 i 88 del Tractat CE a les ajudes de minimis en el sector de la producció de productes agrícoles (publicat en el DOCE L337/35, de 21.12.2007).   
Els beneficiaris últims de les ajudes són els agricultors que reben l'ajuda en espècie de les agrupacions per a tractaments integrats en agricultura (ATRIA).   
Prèviament a la concessió d'estes ajudes, s'obtindrà dels beneficiaris últims d'estes ajudes una declaració per escrit sobre les altres ajudes de minimis rebudes durant els dos exercicis fiscals anteriors i durant l'exercici fiscal en curs, amb la finalitat de no superar el llindar establit en l'article 3, apartat 2, del Reglament (CE) núm. 1535/2007, de la Comissió, de 20 de desembre de 2007, relatiu a l'aplicació dels articles 87 i 88 del Tractat CE a les ajudes de minimis en el sector de la producció de productes agrícoles (annex I).  
La present resolució posa fi a la via administrativa i contra esta es pot interposar un recurs de reposició en el termini d'un mes, comptador des de l'endemà de la publicació, davant del mateix òrgan que la dicta, tal com s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de 2 mesos, comptadors de la mateixa manera, d'acord amb les disposicions dels articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
València, 18 de maig de 2009.- La consellera d'Agricultura, Pesca i Alimentació: Maritina Hernández Miñana.ANNEX I  
 ANEXO I